Diari Oficial de la Generalitat Valenciana


Sumari del DOGV 7051, del 21-06-2013 (2013/6485)

RESOLUCIÓ de 17 de juny de 2013, de la Subdirecció General de Personal Docent, per la qual es convoca un procediment d'adjudicació de destinacions amb caràcter provisional, en pràctiques i interí, en els cossos docents de catedràtics d'Ensenyança Secundària i de professors d'Ensenyança Secundària, de catedràtics d'escoles oficials d'idiomes i de professors d'escoles oficials d'idiomes, de professors tècnics de Formació Professional, de catedràtics de Música i Arts Escèniques i de professors de Música i Arts Escèniques, de catedràtics i de professors d'Arts Plàstiques i Disseny i de mestres de taller d'Arts Plàstiques i Disseny, per al curs 2013-2014.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7051

Data del DOGV
:   21-06-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2013/6485


Data del document
:   17-06-2013

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

RESOLUCIÓ de 17 de juny de 2013, de la Subdirecció General de Personal Docent, per la qual es convoca un procediment d'adjudicació de destinacions amb caràcter provisional, en pràctiques i interí, en els cossos docents de catedràtics d'Ensenyança Secundària i de professors d'Ensenyança Secundària, de catedràtics d'escoles oficials d'idiomes i de professors d'escoles oficials d'idiomes, de professors tècnics de Formació Professional, de catedràtics de Música i Arts Escèniques i de professors de Música i Arts Escèniques, de catedràtics i de professors d'Arts Plàstiques i Disseny i de mestres de taller d'Arts Plàstiques i Disseny, per al curs 2013-2014. [2013/6485]  
  
  
La convocatòria té com a finalitat establir un procediment de provisió de llocs per a l'inici del curs escolar. Per a això s'ha determinat un procediment de sol·licitud telemàtic que possibilita una gestió, compta amb les degudes garanties procedimentals per als participants i permet agilitzar la incorporació dels funcionaris de carrera, en pràctiques i interins, als centres educatius amb el temps suficient per a participar en les tasques d'inici del curs escolar.  
En la tramitació d'esta resolució s'ha complit el que preveuen l'article 37 de la Llei 7/2007, de 12 d'abril, de l'Estatut Bàsic de l'Empleat Públic, i els articles 153 i següents de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana.  
  
D'acord amb tot això, i de conformitat amb l'apartat primer de la Resolució de 28 de febrer de 2013, del director general de Centres i Personal Docent, sobre delegació de competències en determinats òrgans de la Conselleria d'Educació, Cultura i Esport, la Subdirecció General de Personal Docent acorda convocar un procediment d'adjudicació de destinacions amb caràcter provisional, en pràctiques i interí, en el cos de Secundària per al curs 2013-2014, d'acord amb les bases següents.  
  
  
I. Participants  
Primera. Participació voluntària  
Poden participar de manera voluntària en esta convocatòria els funcionaris de carrera del cos de catedràtics d'Ensenyança Secundària i de professors d'Ensenyança Secundària, de catedràtics d'escoles oficials d'idiomes i de professors d'escoles oficials d'idiomes, professors tècnics de Formació Professional, de catedràtics de Música i Arts Escèniques i de professors de Música i Arts Escèniques, de catedràtics i de professors d'Arts Plàstiques i Disseny i de mestres de taller d'Arts Plàstiques i Disseny, dependents de la Generalitat, que es troben en qualsevol de les situacions d'excedència que impliquen pèrdua de la destinació definitiva, desitgen reingressar al servici actiu i complisquen els requisits per a això. (Apartat de participació, 1. Reingressats.)  
  
  
Segona. Participació forçosa  
Estan obligats a participar en esta convocatòria:  
1. Els funcionaris de carrera del cos de catedràtics d'Ensenyança Secundària i de professors d'Ensenyança Secundària, de catedràtics d'escoles oficials d'idiomes i de professors d'escoles oficials d'idiomes, professors tècnics de Formació Professional, de catedràtics de Música i Arts Escèniques i de professors de Música i Arts Escèniques, de catedràtics i de professors d'Arts Plàstiques i Disseny i de mestres de taller d'Arts Plàstiques i Disseny, que, durant el curs escolar 2012-2013, presten servicis amb caràcter provisional en centres dependents de la Conselleria d'Educació, Cultura i Esport i no hagen obtingut destinació definitiva per cap de les convocatòries del concurs de trasllats, ni hagen obtingut destinació provisional per al curs 2013-2014 per qualsevol altre procediment de provisió de llocs de treball. (Apartat de participació, 2. Provisionals.)  
2. Els funcionaris de carrera del cos de catedràtics d'Ensenyança Secundària i de professors d'Ensenyança Secundària, de catedràtics d'escoles oficials d'idiomes i de professors d'escoles oficials d'Idiomes, professors tècnics de Formació Professional, de catedràtics de Música i Arts Escèniques i de professors de Música i Arts Escèniques, de catedràtics i de professors d'Arts Plàstiques i Disseny i de mestres de taller d'Arts Plàstiques i Disseny reingressats en el servici actiu durant el curs escolar 2012-2013 i que no hagen obtingut destinació definitiva en els concursos de trasllats convocats, ni hagen obtingut destinació provisional per al curs escolar 2013-2014 per qualsevol altre procediment de provisió de llocs de treball. (Apartat de participació, 2. Provisionals.)  
  
3. Els qui no tinguen destinació definitiva per suspensió de funcions, una vegada complida la sanció. (Apartat de participació, 2. Provisionals.)  
4. Els aspirants seleccionats en els procediments selectius convocats per la Conselleria d'Educació, Cultura i Esport que han realitzat les pràctiques durant el curs escolar 2012-2013 i que no han obtingut per al curs escolar 2013-2014 destinació provisional per qualsevol altre procediment de provisió de llocs de treball ni, si és el cas, destinació definitiva pel concurs de trasllats convocat per la Resolució de 18 d'octubre de 2012. (Apartat de participació, 2. Provisionals.)  
5. Els aspirants seleccionats en procediments selectius i que hagen d'incorporar-se a la realització del període de pràctiques, així com aquells que tinguen concedida pròrroga per a la realització de la fase de pràctiques o hagen resultat no aptes en convocatòries anteriors (Apartat de participació, 3. Pràctiques.)  
6. Els funcionaris interins que integren la borsa de treball i que complisquen els requisits establits en l'article 4 de l'Acord de 3 d'abril de 2013, subscrit per la Conselleria d'Educació, Cultura i Esport i les organitzacions sindicals, pel qual s'establix el sistema de provisió de llocs de treball en règim d'interinitat publicat per la Resolució de 18 d'abril de 2013, del director general de Centres i Personal Docent (DOCV 1008, 22.04.2013), i en la quota que es determine, i que es publicarà mitjançant una resolució de la Subdirecció General de Personal Docent de relació de participants en el procediment per orde d'adjudicació. (Apartat de participació, 4. Interins.)  
  
II. Prioritats  
Tercera. Prioritat en l'adjudicació  
Per a l'obtenció de destinació, la prioritat estarà determinada, per als funcionaris compresos en la base primera i en la segona en els punts 1 a 4, per la promoció d'ingrés més antiga, i dins d'esta, per la puntuació obtinguda en el procés selectiu.  
Els que tinguen reconeguda una o diverses habilitacions transitòries s'ordenaran en les esmentades habilitacions després dels funcionaris de carrera o en pràctiques de la corresponent especialitat, amb prioritat respecte als funcionaris interins.  
Per a l'obtenció de destinació als compresos en la base segona, punt 5, s'ordenaran d'esta manera: en primer lloc aquells que tinguen concedida pròrroga per a la realització de la fase de pràctiques; a continuació, els que hagen sigut seleccionats en les convocatòries d'oposició de 2013, i, finalment, els que hagen resultat no aptes en convocatòries anteriors, i entre ells s'ordenaran d'acord amb la respectiva llista d'aspirants seleccionats.  
Per als compresos en la base segona, punt 6, l'obtenció de destinació es determinarà per l'orde que tinguen en la respectiva llista d'interins.  
  
III. Vacants  
Quarta. Publicitat de codis i vacants  
A fi que els participants en esta convocatòria puguen realitzar les seues peticions, adjunta a esta resolució, annex I, es publica la relació de centres existents en les diferents localitats compreses en l'àmbit de gestió de la Conselleria d'Educació, Cultura i Esport, així com les àrees i subàrees en les quals s'han agrupat estos. Com a annex II es publica la relació d'especialitats i la seua codificació, a efectes de la presentació d'instàncies.  
Abans de les resolucions provisionals i definitives d'este procediment, es publicarà la llista de vacants amb què s'ha realitzat el procediment, tenint en compte que totes estes han de correspondre a llocs de treball previstos en la planificació educativa. En eixa llista, els llocs els titulars dels quals estan prestant servicis en un altra destinació, però que normativament poden tornar al lloc de què són titulars al llarg del curs escolar (places afectades), apareixeran consignats amb un asterisc.  
  
IV. Format i emplenament de les sol·licituds  
Quinta. Sol·licituds  
Tots els participants hauran de presentar instància, que serà tramitada a través de la pàgina web de la Conselleria d'Educació, Cultura i Esport . No serà necessària la presentació de la inscripció en cap registre físic.   
La presentació per mitjans telemàtics de la sol·licitud de participació s'efectuarà per mitjà del codi d'usuari i contrasenya que s'establisquen en l'aplicació.  
Per a efectuar consultes sobre els resultats que obtinga en un procés concret, l'interessat pot accedir amb el codi d'usuari i la contrasenya que s'establisquen en l'aplicació.  
L'ús dels mitjans telemàtics per a participar en el procés comporta el consentiment del sol·licitant al tractament de les seues dades de caràcter personal que siguen necessàries per a la tramitació del procés, d'acord amb la normativa vigent.  
  
Sexta. Peticions  
El nombre de peticions que cada participant podrà sol·licitar no podrà excedir les 300. A efectes d'obtenció d'un lloc, els participants consignaran els codis de centres, localitats, subàrea, àrea i província i tipus de places que sol·liciten per orde de preferència i que figuren en l'annex d'esta resolució.  
Les peticions poden fer-se a un centre concret, localitat, subàrea, àrea i província, i són compatibles totes les modalitats. En els quatre últims casos s'adjudicarà el primer centre de la localitat, subàrea, àrea i província amb lloc vacant en el mateix orde en què apareguen anunciats en la convocatòria.  
Les peticions de centre relatives a les escoles oficials d'idiomes es realitzaran d'acord amb la codificació establida en l'annex I d'esta resolució. A efectes de l'assignació de les places adjudicades en aularis en escoles oficials d'idiomes, els directors d'estes assignaran en acte públic, en defecte d'acord unànime de tots els adjudicats en la corresponent especialitat, durant el primer dia de setembre, els aularis en què s'impartirà docència, d'acord amb l'orde d'adjudicació de la relació de participants definitiva.   
  
Els participants que puguen participar per més d'una especialitat hauran de prioritzar estes en el lloc reservat per a això en la instància de participació, i combinar estes en l'orde successiu que establisca el participant amb les seues peticions de centre, localitat, subàrea, àrea i província.  
Si es demana més d'un lloc-especialitat d'un mateix centre, localitat, subàrea, àrea i província, és necessari repetir el centre, localitat, subàrea, àrea i província tantes vegades com llocs sol·licitats. No obstant això, a fi de simplificar i facilitar als participants la realització de les seues peticions, els interessats que desitgen sol·licitar tots els centres corresponents a una localitat, subàrea, àrea i província, podran, en compte de realitzar la petició consignant els codis de tots i cada un dels centres per orde de preferència, anotar únicament els codis corresponents a la localitat, subàrea, àrea, província i lloc-especialitat; es considera, en este cas, que sol·liciten tots els centres de la localitat, subàrea, àrea o província de què es tracte en el mateix orde de preferència amb què apareixen publicats en l'annex corresponent de la convocatòria, i sempre referits als centres que apareixen en eixe annex. Si respecte a tots els centres d'una localitat, subàrea, àrea o província desitjara sol·licitar-se algun o alguns prioritàriament, estos centres podran consignar-se com a peticions individualitzades per orde de preferència i a continuació consignar el codi corresponent a la localitat, subàrea, àrea o província i lloc-especialitat, i es consideraran incorporats a les seues peticions la resta de centres en el mateix orde en què apareixen publicats en l'annex corresponent de la convocatòria.  
  
Així mateix, si els llocs que se sol·liciten tenen caràcter d'itinerant/compartit o si sol·liciten llocs el titular dels quals es troba prestant servicis en un altra destinació, però que normativament pot tornar al lloc de què és titular al llarg del curs escolar (places afectades), o posats a temps parcial, haurà de fer-se constar esta circumstància en l'espai reservat a este efecte en l'apartat de petició de la instància.  
Els aspirants seleccionats en procediments que hagen d'incorporar-se a la realització del període de pràctiques i aquells que tinguen concedida pròrroga per a la realització de la fase de pràctiques o hagen resultat no aptes en convocatòries anteriors, no podran sol·licitar llocs de naturalesa mixta o àmbits (lloc per a impartir matèries de més d'una especialitat en el mateix centre).  
Només els funcionaris interins podran sol·licitar llocs el titular dels quals es troba prestant servicis en un altra destinació, però que normativament pot tornar al lloc de què és titular al llarg del curs escolar (places afectades) i posats a temps parcial.  
Els funcionaris de carrera que participen amb caràcter forçós i els funcionaris en pràctiques hauran de fer constar necessàriament l'orde de preferència de les províncies. Si no s'han consignat els criteris de prioritat esmentats o s'han exhaurit els consignats, o, si és el cas, no s'ha confirmat la sol·licitud, seran adjudicats d'ofici en qualsevol de les places disponibles. A este efecte, s'adjudicarà el primer centre de la localitat, subàrea, àrea o, si és el cas, província amb lloc en el mateix orde en què apareguen anunciats en la convocatòria.  
  
Els funcionaris interins que hagen de participar en la convocatòria i no ho facen seran exclosos de les borses de treball en què estiguen inscrits.  
  
Sèptima. Terminis.  
El termini de presentació d'instàncies serà:  
- Els participants compresos en la base I. Primera (reingressats), base I. Segona 1, 2, 3 i 4 (provisionals), base I. 6 (interins) hauran d'omplir la sol·licitud telemàtica des de les 10.00 hores del dia 8 de juliol de 2013 fins a les 10.00 hores del 12 de juliol de 2013.  
- Els participants compresos en la base I. Segona 5 (pràctiques) realitzaran la sol·licitud telemàtica en el termini de dos dies hàbils des de la publicació de la llista de seleccionats en el procés selectiu, les dates s'anunciaran en la pàgina web de la Conselleria d'Educació, Cultura i Esport. En este termini podran convocar-se els participants del procediment selectiu que no hagen resultat seleccionats però hagen superat la fase d'oposició completa o part d'esta.   
Únicament s'admetran a tràmit les sol·licituds de peticions confirmades telemàticament a l'Administració educativa dins del termini indicat en el paràgraf anterior. En cas que es presente en termini i forma més d'una sol·licitud de peticions, només es tindrà en compte l'última presentada. Finalitzat el termini de presentació d'instàncies, no s'alteraran les peticions per cap concepte.   
  
V. Normes d'adjudicació  
Octava. Adjudicació  
L'adjudicació de les vacants es realitzarà d'acord amb el que establixen les bases tercera i sexta d'esta resolució.  
Abans de la resolució definitiva de la convocatòria es publicarà la relació de participants amb l'orde d'adjudicació. Contra esta relació es podran presentar reclamacions en el termini de dos dies hàbils, que s'adreçaran a la Subdirecció General de Personal Docent, les quals únicament podran presentar-se per via telemàtica. Una vegada revisades les reclamacions, es publicarà la llista definitiva de participants.  
  
  
Novena. Resolucions  
La Subdirecció General de Personal Docent publicarà la relació provisional dels participants que hagen obtingut destinació, i s'atorgarà un termini de dos dies hàbils per a reclamacions, les quals únicament podran presentar-se per via telemàtica. La llista d'adjudicacions s'elevarà a definitiva i es resoldran les reclamacions en la mateixa resolució, que serà objecte de publicació en els taulers d'anuncis de les direccions territorials d'Educació, Cultura i Esport i en la pàgina web de la Conselleria d'Educació, Cultura i Esport . Per mitjà d'esta publicació es considerarà que s'ha fet notificació, a tots els efectes, als participants.  
Els nomenaments derivats d'este procediment dels funcionaris de carrera (participants recollits en bases primera i segona dels apartats 1, 2, 3, 4, 5) s'estendran des de l'1 de setembre de 2013 fins al 31 d'agost de 2014.  
Els nomenaments i cessaments derivats d'este procediment dels funcionaris interins (participants de la base segona apartat 6), tindran l'extensió prevista per l'article 10 en relació amb la disposició transitòria primera de la Resolució de 18 d'abril de 2013, del director general de Centres i Personal Docent, per la qual s'acorda la publicació de l'Acord subscrit el 3 d'abril de 2013 per la Conselleria d'Educació, Cultura i Esport i les organitzacions sindicals pel qual s'establix el sistema de provisió de llocs de treball en règim d'interinitat.  
  
  
Deu. Normes d'adjudicació i sol·licitud de província per a l'adscripció d'ofici dels funcionaris interins  
Per als participants de la base 2.6, funcionaris interins, tots els llocs seran de petició voluntària però d'acceptació obligatòria si han sigut sol·licitats. Les vacants oferides són d'acceptació obligatòria en cas que corresponguen a les preferències provincials triades pels aspirants. Per al supòsit que els llocs no hagen sigut sol·licitats en les seues peticions voluntàries per cap participant, seran adjudicats en orde invers en la respectiva borsa de treball a aquell participant que estiga obligat per la seua referència provincial.  
A este efecte, els funcionaris interins que participen en este procediment hauran d'indicar, en la sol·licitud de participació indicada en la base quinta, la preferència provincial, per la qual cosa hauran d'assenyalar la província o les províncies preferents i l'orde de preferència.  
  
Onze. Desactivació temporal i exclusió de les borses als funcionaris interins   
Es consideraran en situació de desactivació temporal en les borses els aspirants que, en el moment de produir-se la convocatòria, es troben en alguna de les situacions regulades en l'article 7 de l'acord subscrit per la Conselleria d'Educació, Cultura i Esport i les organitzacions sindicals pel qual s'establix el sistema de provisió de llocs de treball en règim d'interinitat, publicat mitjançant la Resolució de 18 d'abril de 2013, del director general de Centres i Personal Docent. Aquells funcionaris interins que desitgen ser desactivats temporalment de les borses hauran de presentar en les direccions territorials d'Educació, Cultura i Esport una sol·licitud de desactivació temporal abans del 31 d'agost de 2013.  
Seran exclosos de les borses els funcionaris interins que hagen participat i obtingut destinació, i incórreguen en algun dels supòsits d'exclusió regulats en l'article 8 de l'esmentat acord.  
  
Dotze. Requisits  
És requisit imprescindible perquè siga adjudicat un lloc determinat posseir eixa especialitat i, si és el cas, els requisits lingüístics del lloc. Estos requisits no hauran de ser justificats pels participants pel fet de constar en poder d'esta administració.  
Totes les condicions que s'exigixen en esta convocatòria han de complir-se en la data de terminació del termini de presentació d'instàncies.  
Podrà ser anul·lada la destinació obtinguda per qualsevol participant que no s'haja ajustat a les normes de la convocatòria.  
  
Tretze. Irrenunciabilitat de les destinacions  
Les destinacions adjudicades en la resolució definitiva d'esta convocatòria seran irrenunciables.  
  
Catorze. Suprimits i desplaçats  
Abans de l'adjudicació de destinacions previstes en esta resolució, la Subdirecció General de Personal Docent adjudicarà destinació provisional als funcionaris de carrera del cos de catedràtics d'Ensenyança Secundària i de professors d'Ensenyança Secundària, de catedràtics d'escoles oficials d'idiomes i de professors d'escoles oficials d'Idiomes, professors tècnics de Formació Professional, de catedràtics de Música i Arts Escèniques i de professors de Música i Arts Escèniques, de catedràtics i de professors d'Arts Plàstiques i Disseny i de mestres de taller d'Arts Plàstiques i Disseny que hagen sigut declarats suprimits i desplaçats.  
  
Quinze. Referències genèriques  
Totes les referències al personal funcionari i a situacions per a les quals s'utilitza en esta resolució la forma del masculí genèric han de considerar-se aplicables indistintament a dones i hòmens.  
  
Setze. Recursos  
Esta resolució posa fi a la via administrativa, i contra esta es podrà interposar un recurs potestatiu de reposició davant de la Direcció General de Centres i Personal Docent en el termini d'un mes a comptar de l'endemà de ser publicada, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o, directament, un recurs contenciosos administratiu davant del jutjat contenciós competent en el termini de dos mesos a comptar de l'endemà de ser publicada, d'acord amb el que establixen els articles 9 i 14 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
València, 17 de juny de 2013.- El subdirector general de Personal Docent, p. d. (R 28.02.2013, DOCV 07.03.2013): Jesús Carbonell Aguilar.